Eelmisel päeval sai selgeks, et lumi kaob mitte päevade vaid tundidega. Seega jäi ära plaanitud 140 km kelgusõitu piki Valge mere rannikut Varzugasse ja tagasi, kuna lihtsalt polnud enam mootorkelgule sobivat rada. Ühest küljest oli muidugi kahju, kuid teisest küljest oli eelmise päeva 120 kilomeetrit veel hästi meeles ja ega me väga kelgusõitu taga igatsenudki. Et öömaja, saun ja toit oli makstud, siis otsustati ühiselt võtta see retk ette autodega.